da en en en fr de da id da sv da da da da da da da da da da en en en da da da da da en da en da nb da da da da da da da nb en en
Guld og sølv ved inde-DM Og nedtur for seniorerne - Svanholm Cricketklub
Onsdag d. 23. marts 2016 kl. 14:53 af Henrik Pfaff
En gang guld til drengene og en gang sølv til juniorerne blev udbyttet for Svanholm ved inde-DM for ungdom i Vejlebrohallerne i Ishøj. Skulle vi have tippet ville man nok have gættet at det var blevet et omvendt resultat, men juniorerne var ikke brede nok, da det rigtig gjaldt.
Så vi starter med drengene, der faktisk ikke var truet i nogle kampe.
Vores kasteangreb især når det var brødrene Abdulla og Musa Mahmood og Zeshan Aslam, der virkede, var præcisere og mere truende end de andres og marken fungerede udmærket og keeperne greb de chancer på de gode af modstanderne, der kom.
Vi affejede Husum i den første kamp, selvom vores score på 84 ikke var noget at prale af. Den stabile Musa, der ikke svigtede en eneste gang, reddede halvlegen sammen med Abdulla og hele 32 ekstra. Men Zeshan tog for sig af retterne allerede i første over – og Husum var ude for 25 på seks overe.
Den næste kamp var den moralske finale mod Ishøj. Åbnerne Musa og Sami scorede begge maksimum og hjulpet af Ishøjs mange ekstra (30) endte vi med 106.
Zeshan fik Ishøjs bedste grebet ud allerede i første over. Kastningen fungerede godt og Ishøj ude for 76.
Sidste kamp var en walk over mod Horsens. Zeshan slog til allerede på første bilde og de næste Horsens spillere havde ikke meget andet end en stiv forward parade at byde på. Horens ude for 63 på alle 12 overe.
Vi brugte fem overe til at passere. Åbnerne Musa og Sami klarede det næsten alene.
Lilleputterne blev nr. 3 i deres række og var altså ikke med.
Svanholm 84 ( Abdulla Mahmood 22x) over Husum 25 (Zeshan 2/15)
Svanholm 106 (Musa Mahmood 20, Sami Ahmad 21) over Ishøj 76 ( Musa Mahmood 2/17, Wahid Mahmood 2/12)
Svanholm 67/0 (Musa Mahmood 20x, Sami Ahmad 21x) over Horsens 63.
Der sker ofte underlige ting i juniorrækken. De jyske klubber forstærker sig med folk fra andre klubber og Ishøj fandt en efter sigende – sådan så han ikke ud – 16 årige albansk flygtning - med eminent fart og præcision ramte dækhullet stort set hver gang.
Vi havde tre spillere, der enten er med på landsholdet eller træner med landsholdet. Men de fungerede ikke alle og uden Azan Ur-Rehman (i Pakistan) var der ikke bredde nok, selvom drengespiller Abdullah Mahmood virkelig gjorde sit
Vi vandt med noget besvær over Skanderborg 127-108, da de to esser Saif Ahmad og Saud Munir fungerede.. Vi tabte til Ishøj (69- 70/0, hvor kun Saud og Jonas – fungerede så nogenlunde og bredden var ikke eksisterende og vi vandt over Herning med en masse akademispillere 144-121. Her fungerede Saif Ahmad og Jonas, der desværre kastemæssigt aldrig fik sit tilløb til at passe og derfor ikke blev den trussel, der var nødvendig.
Da Ishøj vandt det hele kunne det blive til sølv.
Resultaterne: Svanholm 127/4 ( Saif Ahmad 37x, 35x) over Skanderborg 108 (Abdullah Mahmood 3/16)
Ishøj 71/0 over Svanholm 69 ( Jonas Henriksen 24, Saud Munir 21x)
Svanholm 144 (Saif Ahmad 37x, Jonas Henriksen 32, Abdullah Mahmood 24) over Herning 121 ( Saif Ahmad 2/20, Abdullah Mahmood 2/26).
Musa Mahmood får overrakt et par handsker som drengeholdets bedste spiller
Drengeholdet, der vandt guld. Fra venstre Mohammed Azan Javed, Wahid Mahmood, Zeshan Aslam, Sami Ahmad, Musa Mahmood og Abdullah Mahmood
Saif Ahmad og Musa Mahmood blandt spillerne, der modtog præmier
Sjældent har man ser så meget ødelæggende udfoldelser af egoer, som da Svanholms førstehold spillede senior-SM-semifinale dagen efter mod et svækket Ishøj-hold, der var blevet nr. 3 i den indledende turnering, mens vi var endt som nr. 2.
Ishøj indledte med 114. Ishøj uden to af sine bedste.
I 9. over havde v 109 for tabet af et gærde og manglede altså seks point med 4 gærder til at lave dem. Saif Ahmad skulle mod given ordre fra bænken forsøge sig med en sekser og blev grebet efter 30, der kom en toer på en ekstra og på de tre følgende bolde skulle først broderen Saad Ahmad også muntre sig – her med et “blæreslag i legsiden” (et af dem fra T20 VM) – resultat grebet ud – Zishan Shah og Mads Henriksen rodede sig ud i et løb, der ikke var der, resultat den fra Australien tilbagevendte Henriksen løbet ud – og på overens sidste bold kom Zameer Khan ind og kunne ikke holde sig fra en skæv offsidebold og kantede til keeperen.
4 fra landsholdstruppen ude på fem bolde – heraf tre på tre bolde – og Svanholm ude for 111 med to overe tilbage.
Operaen er som bekendt stadig ikke ovre, førend den fede dame har sunget – oversat sejren er hjemme – om end ikke andet, så forhåbentlig en lære til udendørssæsonen
Resultat: Nr. 3 i pulje A Øst Ishøj I 114/4 over nr. 2 i pulje A Svanholm 111 ( Saif Ahmad 30,Zameer Khan 22, Zishan Shah 21, Saad Ahmad 21)